Aku Di Sisimu

Aku Di Sisimu merupakan sebuah drama televisyen Malaysia 2017 arahan Johan Bahar, dibintangi Fouziah Gous, Natasha Elyzza, Azhan Rani dan Haeriyanto Hassan. Siri drama ini ditayangkan bermula 17 Disember 2017 di Slot Widuri, TV1 menggantikan Gaduh - Gaduh Sayang.

Sinopsis
Kisah dilema yang dihadapi oleh Laila, seorang suri rumah setelah suaminya, Nasa terlibat dalam kemalangan jalan raya dan terus berada di dalam keadaan koma. Sarah menganggap Laila yang menjadi punca papanya kemalangan terus tidak bercakap dengan mamanya.

Mira, jururawat yang bertugas di hospital tempat Nasa dirawat berjaya memujuk Sarah bercakap kembali dengan mamanya. Mira yang tidak mempunyai anak baru sahaja ditawarkan pemberhentian kerja secara ‘VSS’ bercadang menggunakan wang pampasan untuk menjalani rawatan ‘IVF’ tetapi ditegah oleh suaminya.

Laila cuba bekerja tetapi terpaksa berhenti kerana tidak mampu memberi komitmen antara kerja, anak-anak dan suaminya. Bapa Laila yang bersimpati dengan Laila yang tidak bekerja telah menyerahkan geran tanah supaya Laila menjual tanah tersebut bagi menampung kos rawatan Nasa yang tinggi.

Di hospital yang sama En. Shukor yang menghidap kencing manis berada di bawah jagaan Mira. En. Shukor yang sudah boleh discaj tetapi tidak mahu pulang kerana dua orang anaknya Sajiah dan Suria tidak mampu menjaga dia dan asyik bergaduh. Dia yang mengetahui Mira menerima ‘VSS’ menyarankan supaya Mira membuka rumah jagaan pesakit kerana dia ingin terus dijagai oleh Mira.

Laila yang mula bekerja terpaksa berkejar-kejar setiap hari untuk menguruskan anak-anak, menyiapkan kerja di pejabat yang menimbun dan menjenguk suami di hospital. Mira yang bersimpati dengan Laila mengajak dia minum di kantin dan berbual-bual. Mira memberitahu dia bercadang membuka rumah jagaan pesakit kepada Laila tetapi tidak cukup modal kerana kosnya tinggi. Laila bersetuju untuk menjadi rakan kongsi lalu menghantar surat perletakan jawatan setelah mendapat sokongan daripada ayahnya.

Bermula misi mereka berdua dalam menubuhkan pusat jagaan pesakit. Pelbagai halangan terpaksa mereka lalui.

Berjayakah Laila dan Mira membuka pusat jagaan pesakit

Pelakon
Pelakon utama
 Fouziah Gous sebagai Laila
 Natasha Elyzza sebagai Mira
 Azhan Rani sebagai Faizal
 Haeriyanto Hassan sebagai Nasa
Pelakon pembantu
 Hilal Azman sebagai Pak Shukor
 Rania Humaira sebagai Sarah
 Azzahra Ahmad sebagai Ummi 
 Hafiz Halim sebagai Rozali
 Fikri Zubiri sebagai Azril
 Fariz Isqandar sebagai Faris
 Hadi Putra
 Putri Qaseh Izwandy
 Putri Jannah Izwandy
 Shasha Edora 
 Redzwan Adha

Rujukan
Kategori:Drama Melayu
Kategori:Rancangan televisyen RTM
Kategori:Siri drama televisyen Malaysia